ai4bharat/Pralekha huggingface dataset:
रेल्वे मंत्रालय
लॉकडाऊन दरम्यानच्या काळात आवश्यक वस्तू घेऊन जाण्यासाठी भारतीय रेल्वे विशेष पार्सल गाड्या चालवणार
ई-कॉमर्स कंपन्यांंना लाभ
नवी दिल्ली, 29 मार्च 2020
कोविड -19 च्या पार्श्वभूमीवर जीवनावश्यक आणि इतर वस्तूंचा अखंडित आणि सुरळीत पुरवठा सुनिश्चित करण्यासाठी, भारतीय रेल्वे आवश्यक व इतर वस्तूंची देशभरात वाहतुक करण्यासाठी पार्सल ट्रेनची सेवा सुरू करत आहे.
ही अत्यावश्यक गरज भागविण्यासाठी, जलद आणि मोठया प्रमाणात वाहतूक करण्यासाठी भारतीय रेल्वेने गरजू ई-कॉमर्स कंपन्या आणि राज्य सरकारांसह इतर ग्राहकांना देशभरात रेल्वे पार्सल व्हॅन उपलब्ध करुन दिल्या आहेत.
छोट्या पार्सल आकारातील वैद्यकीय सामग्री, वैद्यकीय उपकरणे, अन्न अशा अत्यावश्यक वस्तूंची वाहतूक लॉकडाऊन काळात महत्त्वपूर्ण आहे.
लॉक डाऊन काळात गृह मंत्रालयाने देशभरात वस्तूंच्या वाहतुकीवरील निर्बंध आधीच हटवले आहेत.
मुंबई मुख्यालयाच्या मध्य रेल्वे पार्सल विशेष गाड्या पुढील मार्गावर धावतील:
- कल्याण - नवी दिल्ली
- नाशिक - नवी दिल्ली
- कल्याण - सांतरागाछी
- कल्याण - गुवाहाटी.
याव्यतिरिक्त, उत्तर रेल्वे दिल्ली ते मुंबई पार्सल गाड्यादेखील चालवणार आहे.
भारतीय रेल्वेचे विविध विभाग या पार्सल गाड्या चालविण्यासाठी स्वतःच्या योजना आखत आहेत.
पार्सल गाड्यांची तरतूद आणि वस्तूंच्या जलद वाहतुकीमुळे पुरवठा साखळीची कार्यक्षमता आणखी वाढेल. स्पेशल पार्सल गाड्या चालविण्याच्या निर्णयामुळे दुग्धजन्य पदार्थ, वैद्यकीय उपकरणे आणि औषधे, किराणा सामान, खाद्यतेल आणि इतर आवश्यक वस्तूंची वाहतूक करण्याबरोबरच छोट्या प्रमाणातल्या वस्तूंची ने आण करायला मदत होईल.
भारतीय रेल्वे आधीच मालवाहतूक रेल्वे गाड्यांच्या माध्यमातून देशातील विविध भागात आवश्यक वस्तूंची वाहतूक करीत आहे. रेल्वेची ही मालवाहू वाहतूक अन्नधान्य, खाद्यतेल, मीठ, साखर, कोळसा, सिमेंट, दूध, भाज्या व फळे इत्यादी आवश्यक वस्तूंच्या मोठ्या प्रमाणात वाहतुकीच्या गरजा भागवत असताना, अशा अनेक वस्तू आहेत ज्या तुलनेने कमी प्रमाणात वितरीत करण्याची आवश्यकता आहे. विमानांनंतर रेल्वे अशा वस्तूंसाठी आंतरराज्य वाहतुकीचा वेगवान मार्ग आहे.
औद्योगिक समूह, इतर कंपन्या, स्वारस्य असलेले गट, संस्था, व्यक्ती या सेवांचा लाभ घेऊ शकतात. इच्छुक, या कामाच्या नोंदणीसाठी रेल्वे पार्सल कार्यालये आणि विभागांकडे संपर्क साधू शकतात.
#IndiaFightsCorona
R.Tidke/S.Tupe/D.Rane
(Visitor Counter : 134
पंतप्रधान कार्यालय
क्वाड देशांच्या पहिल्या व्हर्च्युअल शिखर परिषदेत पंतप्रधानांचे उद्घाटनपर भाषण
नवी दिल्ली, 12 मार्च 2021
महामहीम,
अध्यक्ष बायडेन ,
पंतप्रधान मॉरिसन, आणि
पंतप्रधान सुगा,
मित्रांसमवेत असणे चांगले असते !
या उपक्रमाबद्दल मी अध्यक्ष बायडेन यांचे आभार मानतो.
महामहिम,
आपण आपल्या लोकशाही मूल्यांनी एकत्रित आहोत आणि एक मुक्त, खुल्या आणि सर्वसमावेशक हिंद -प्रशांत क्षेत्रासाठी वचनबद्ध आहोत.
आपला आजचा विषय - लस, हवामान बदल आणि उदयोन्मुख तंत्रज्ञान यासारख्या क्षेत्रानी - क्वाडला जगाच्या कल्याणासाठी एक शक्ती बनवले आहे .
जग हे एक कुटुंब मानणाऱ्या वसुधैव कुटुंबकम या भारताच्या प्राचीन तत्वज्ञानाचा विस्तार म्हणून मी याकडे सकारात्मक दृष्टी म्हणून पाहतो.
आपल्या सामायिक मूल्यांची प्रगती करण्यासाठी आणि सुरक्षित, स्थिर आणि समृद्ध हिंद-प्रशांत क्षेत्राला प्रोत्साहन देण्यासाठी आपण पूर्वीपेक्षा एकत्रितपणे काम करू.
आजच्या शिखर परिषदेतून असे दिसून येते क्वाड देश प्रगल्भ झाले आहेत.
ते आता या प्रदेशातील स्थैर्याचा महत्त्वपूर्ण स्तंभ असतील.
धन्यवाद.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान 17 फेब्रुवारीला तामिळनाडूतील इंधन व वायू क्षेत्रातील महत्वाच्या प्रकल्पांची पायाभरणी व राष्ट्रार्पण करणार
नवी दिल्ली, 15 फेब्रुवारी 2021
पंतप्रधान तामिळनाडूतील इंधन व वायू क्षेत्रातील महत्वाच्या प्रकल्पाची पायाभरणी व राष्ट्रार्पण 17 फेब्रुवारी रोजी संध्याकाळी 4.30 वाजता दूरस्थ पद्धतीने करणार आहेत. पंतप्रधान यावेळी रामनाथपुरम-थुथूकुडी चेन्नई पेट्रोलियम कॉर्पोरेशन लिमिटेडचा नैसर्गीक वायू पाईपलाईन व गॅसोलाईन डिसल्फरायझेशन युनिट, मनाली हे राष्ट्राला अर्पण करतील. तसेच नागपट्टीनम कावेरी बेसिन रिफायनरी प्रकल्पाची पायाभरणी देखील करतील.
या प्रकल्पांमुळे लक्षणीय सामाजिक आर्थिक लाभ होतील व देशाची उर्जा आत्मनिर्भरतेकडे वाटचाल सुकर होईल. तामिळनाडूचे राज्यपाल व मुख्यमंत्री व केंद्रीय पेट्रोलियम आणि नैसर्गीक वायू मंत्रीही या समारंभाला उपस्थित असतील.
प्रकल्पाची माहिती
एन्नोर-थिरुवल्लूर-बंगळुरू-पुद्दुचेरी- नागापट्टनम- मदुराई-तुतीकोरीन यामधील रामनाथपुरम-थूथुकुडी विभागात  700 कोटी रुपये खर्चून गॅस पाईपलाईन टाकली जाणार आहे. यामुळे ONGC वायू क्षेत्रातून नैसर्गीक वायू घेणे व उद्योग तसेच व्यावसायिक ग्राहकांना कच्चा माल म्हणून पुरवणे शक्य होईल.
चेन्नई पेट्रोलियम कॉर्पोरेशन लिमिटेडचे गॅसोलीन डीसल्फरायझेशन युनिट , मनाली 500 कोटी रुपये खर्चून उभारले आहे. त्यातून लो सल्फर , पर्यावरणस्नेही गॅसोलिन यांचे उत्पादन होईल.
नागापट्टणम येथील कावेरी खोरे तेलशुद्धीकरण कारखाना हा वार्षिक 9 दशलक्ष मेट्रिक टनाची क्षमता असलेला कारखाना आहे. IOCl व CPCL च्या संयुक्त भागीदारीत उभारलेल्या या प्रकल्पाची अंदाजित किंमत 31,500 कोटी रुपये आहे. BS-VI नियमांनुकुल स्पिरिट व डिझेलचे उत्पादन येथे होईल व त्याशिवाय पॉलिप्रोपीलीनचेही उत्पादन घेता येईल.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सांस्कृतिक मंत्रालय
"भारत आणि डेन्मार्कमधील चांदीचा खजिना " प्रदर्शनासाठी भारताचे राष्ट्रीय संग्रहालय आणि डेन्मार्कचे कोल्डिंग संग्रहालय, यांच्यामध्ये सामंजस्य करारावर स्वाक्षरी
नवी दिल्ली, 17 नोव्हेंबर 2022
डेन्मार्क येथील कोल्डिंग संग्रहालय आणि नवी दिल्लीतील राष्ट्रीय संग्रहालय मार्च 2023 च्या सुरुवातीला "डेन्मार्क आणि भारतातील चांदीचा खजिना" असे संयुक्त प्रदर्शन भरवणार आहे. राष्ट्रीय संग्रहालय आणि कोल्डिंग संग्रहालय यांच्यात आज नवी दिल्ली येथे प्रदर्शनाच्या सामंजस्य करारावर स्वाक्षरी करण्यात आली.
कोल्डिंग संग्रहालय आणि नवी दिल्ली येथील राष्ट्रीय संग्रहालयातील उत्कृष्ट चांदीच्या कलाकृतींचा संग्रह मार्च 2023 मध्ये प्रदर्शित केला जाईल. भारत आणि डेन्मार्क यांच्यात 2022 ते 2026 या वर्षांसाठी नुकत्याच सहमती झालेल्या सांस्कृतिक आदानप्रदान कार्यक्रमांतर्गत हे सहकार्य आणि प्रदर्शन होत आहे.
"डेन्मार्क आणि भारतातील चांदीचा खजिना " हे प्रदर्शन डॅनिश आणि भारतीय चांदीच्या कलाकृतींवर केंद्रित आहे. या प्रदर्शनात दोन्ही संग्रहालये त्यांच्या संग्रहातील सर्वोत्तम चांदीच्या वस्तू मांडणार आहेत. दोन्ही देशांमधील चांदीच्या कारागिरीचे सौंदर्य आणि भव्यता दर्शवणाऱ्या या प्रदर्शनात एकूण 200 निवडक वस्तूंचे प्रदर्शन केले जाईल. या प्रदर्शनामुळे राष्ट्रीय संग्रहालयात पर्यटकांना भारतीय आणि डॅनिश चांदीच्या वस्तूंच्या समांतर परंपरा प्रथमच पाहता येणार आहेत.
याप्रसंगी डेन्मार्कचे भारतातील राजदूत एच.ई. फ्रेडी स्वेन म्हणाले, "नवी दिल्लीतील राष्ट्रीय संग्रहालय आणि कोल्डिंग संग्रहालय एकत्रितपणे चांदीचे प्रदर्शन भरवणार असल्याबद्दल आनंद वाटत आहे. ''
राष्ट्रीय संग्रहालयाच्या महासंचालक आणि संस्कृती मंत्रालयाच्या सहसचिव लिली पांडेय म्हणाल्या, “ राष्ट्रीय संग्रहालयात भारतीय संस्कृतीच्या सुरुवातीच्या कालखंडापासून ते आधुनिक युगापर्यंतच्या प्रदीर्घ कालखंडातील चांदीच्या वस्तूंचा मोठा संग्रह आहे.''



S.Bedekar/S.Kakade /P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 112.01 कोटी मात्रांचा टप्पा केला पार
गेल्या 24 तासात देण्यात आल्या 57.43 लाखांहून अधिक मात्रा
रुग्ण बरे होण्याचा दर सध्या 98.26%
गेल्या 24 तासात 11,271 नव्या कोरोना रुग्णांची नोंद
उपचाराधीन रुग्णांची संख्या , गेल्या 522 दिवसातली सर्वात कमी संख्या
साप्ताहिक पॉझिटिव्हिटी दर  गेले 51 दिवस 2% पेक्षा कमी
गेल्या 24 तासात 57,43,840 मात्रांचे कोविड-19 प्रतिबंधक लसीकरण झाल्याने भारताने 112.01  कोटी मात्रांचा टप्पा पार केला आहे. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार 1,14,65,001 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,80,417
|
|
2nd Dose
|
|
93,25,756
|
|
FLWs
|
|
1st Dose
|
|
1,83,74,014
|
|
2nd Dose
|
|
1,61,64,449
|
|
Age Group 18-44 years
|
|
1st Dose
|
|
43,18,70,709
|
|
2nd Dose
|
|
16,89,98,058
|
|
Age Group 45-59 years
|
|
1st Dose
|
|
17,81,06,875
|
|
2nd Dose
|
|
10,44,39,125
|
|
Over 60 years
|
|
1st Dose
|
|
11,16,13,882
|
|
2nd Dose
|
|
7,08,29,940
|
|
Total
|
|
1,12,01,03,225
गेल्या 24 तासांत 11,376 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,38,37,859 झाली आहे.
परिणामी, भारतात रुग्ण बरे होण्याचा दर 98.26% झाला आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 140 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 11,271 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,35,918 आहे, जी गेल्या 522 दिवसातली सर्वात कमी रुग्णसंख्या आहे. देशातील आतापर्यंतच्या एकूण बाधित रुग्णसंख्येच्या ती 0.39% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 12,55,904 चाचण्या करण्यात आल्या. भारताने आतापर्यंत एकूण 62.37 कोटींहून  अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.01% असून गेल्या 51 दिवसांपासून हा दर 2% पेक्षा कमी राहिला आहे. दैनंदिन पॉझिटिव्हिटी दर 0.90% असून गेले 41 दिवस हा दर 2% पेक्षा कमी आहे आणि गेले सलग 76 दिवस हा दर 3% पेक्षा कमी आहे.
अर्थ मंत्रालय
काळा पैसा विरोधी कायद्याच्या अंतर्गत सरकारने केलेल्या पद्धतशीर उपाययोजनांचा सुपरिणाम : कित्येक कोटींच्या अघोषित उत्पन्नाचा शोध
गेल्या काही वर्षात, परदेशात लपविलेला काळा पैसा आणण्यासाठी सरकारने काळा पैसा  विरोधी व करआकारणी कायदा 2015 अंतर्गत अनेक उपाययोजना केल्या. केंद्रीय अर्थ राज्यमंत्री पंकज चौधरी यांनी आज लोकसभेत एका लेखी उत्तरात हा खुलासा केला.
केंद्र सरकारच्या उपाययोजनांमुळे 31.05.2021 पर्यंत पुढील परिणाम घडून आले, असे चौधरी यांनी सांगितले.
31.05.2021 पर्यंत काळा पैसा विरोधी कायदा 2015 अंतर्गत असलेल्या कलम 10/10 चा वापर 166 केसेसमध्ये करण्यात आला व त्याद्वारे 8,216 कोटी रुपयांची मागणी करण्यात आली.
- HSBC केसमध्ये अंदाजे 8,465 कोटी रुपयांच्या अघोषित उत्पन्नावर कर आणि दंडाद्वारे 1,294 कोटी रुपये आकारण्यात आले.
- ICIJ  संबधीत केसेसमध्ये अंदाजे 11,010 कोटींचे एकूण अघोषित उत्पन्न शोधण्यात आले.
- पनामा पेपर्स लीक केसेसमध्ये 20,078 कोटी रुपयांच्या अघोषित उत्पन्नाचा शोध लावण्यात आला.
- पॅराडाईज पेपर्स लीक केसेसमध्ये 246 कोटी रुपयांचे अघोषित उत्पन्नाचा शोध लावण्यात आला.
अधिक माहितीसाठी येथे क्लिक करा
पंतप्रधान कार्यालय
क्वाड नेत्यांच्या शिखर परिषदेच्या निमित्ताने पंतप्रधान आणि ऑस्ट्रेलियाचे पंतप्रधान स्कॉट मॉरिसन यांच्यात द्विपक्षीय बैठक
पंतप्रधान नरेंद्र मोदी यांनी 23 सप्टेंबर 2021 रोजी अमेरिकेत वॉशिंग्टन डीसी येथे क्वाड नेत्यांच्या शिखर परिषदेच्या निमित्ताने ऑस्ट्रेलियाचे पंतप्रधान स्कॉट मॉरिसन यांच्यासोबत द्विपक्षीय बैठक घेतली.
महामारी नंतरच्या काळात दोन्ही नेत्यांमधील ही पहिलीच प्रत्यक्ष भेट होती. पंतप्रधान मोदी आणि पंतप्रधान मॉरिसन यांच्यातील शेवटची द्विपक्षीय बैठक 4 जून 2020 रोजी झालेली आभासी शिखर परिषद होती ज्यात भारत आणि ऑस्ट्रेलिया यांच्यातील धोरणात्मक भागीदारी व्यापक धोरणात्मक भागीदारीमध्ये बदलण्यात आली .
बैठकीदरम्यान, पंतप्रधानांनी द्विपक्षीय, प्रादेशिक आणि जागतिक महत्त्वाच्या मुद्द्यांवर विस्तृत चर्चा केली. त्यांनी नुकत्याच झालेल्या पहिल्या भारत-ऑस्ट्रेलिया परराष्ट्र आणि संरक्षण मंत्र्यांच्या 2+2 संवादासह उभय देशांमधील नियमित उच्चस्तरीय सहभागाची समाधानपूर्वक दखल घेतली.
प्रधानमंत्र्यांनी व्यापक धोरणात्मक भागीदारी अंतर्गत जून 2020 मध्ये उभय नेत्यांच्या आभासी शिखर परिषदेनंतर साधलेल्या प्रगतीचा आढावा घेतला आणि परस्पर कल्याणासाठी दृढ सहकार्य सुरू ठेवण्याचा आणि मुक्त, खुला , समृद्ध आणि नियमांवर आधारित हिंद-प्रशांत क्षेत्राच्या सामायिक उद्दिष्टाला पुढे नेण्याचा संकल्प केला.
द्विपक्षीय व्यापक आर्थिक सहकार्य करारावर  सुरू असलेल्या वाटाघाटींबाबत पंतप्रधानानी समाधान व्यक्त केले. त्या संदर्भात, त्यांनी ऑस्ट्रेलियाचे माजी पंतप्रधान टोनी अबॉट यांच्या भारत दौऱ्याचे स्वागत केले. पंतप्रधान स्कॉट मॉरिसन भारतासाठी विशेष व्यापार दूत म्हणून आले होते. डिसेंबर 2021 पर्यंत अंतरिम कराराबाबत लवकर घोषणा करण्यासाठी दोन्ही नेत्यांनी वचनबद्धता दर्शवली.
आंतरराष्ट्रीय समुदायाने हवामान बदलाच्या समस्येकडे तातडीने लक्ष देण्याची गरज पंतप्रधानांनी अधोरेखित केली. या संदर्भात पंतप्रधान मोदींनी पर्यावरण संरक्षणावर व्यापक संवादाची गरजही स्पष्ट केली. दोन्ही नेत्यांनी स्वच्छ तंत्रज्ञान पुरवण्याच्या संधींबाबतही चर्चा केली.
पंतप्रधानांनी सहमती दर्शवली की हिंद-प्रशांत क्षेत्रातील प्रांतातील दोन चैतन्यशील लोकशाही म्हणून, दोन्ही देशांनी महामारीनंतरच्या काळातील जागतिक आव्हानांवर मात करण्यासाठी एकत्र काम करण्याची आणि त्याचबरोबर पुरवठा साखळीची लवचिकता वाढवण्याची गरज आहे
दोन्ही नेत्यांनी ऑस्ट्रेलियाच्या अर्थव्यवस्थेत आणि समाजात भारतीय समुदायाच्या भरीव योगदानाची प्रशंसा केली आणि लोकांमधील परस्पर संबंध वाढवण्याच्या उपायांवर चर्चा केली.
पंतप्रधान मोदींनी पंतप्रधान मॉरिसन यांना भारत भेटीचे नव्याने आमंत्रण दिले.
विज्ञान आणि तंत्रज्ञान मंत्रालय
कोविड-19 संदर्भात क्षेत्र निहाय धोरण आणि निर्णय घेण्यासाठी मदत करण्यासाठी एकीकृत भू-स्थानाधारित मंच
हे मोबाईल अप्लिकेशन आरोग्य सेतू मोबाईल अप्लिकेशनसाठी पूरक ठरणार
नवी दिल्ली, 15 एप्रिल 2020
केंद्र सरकारच्या विज्ञान आणि तंत्रज्ञान विभागाने, एकीकृत भू-स्थानाधारित मंच निर्माण केला आहे. उपलब्ध भौगोलिक डाटा सेट,विश्लेषणात्मक साधने यातून याची निर्मिती करण्यात आली आहे. कोविड-19 प्रादुर्भावाच्या काळात निर्णय घेण्यासाठी आणि विभाग केन्द्री धोरण ठरवण्यासाठी याचा उपयोग होणार आहे.
सुरवातीला या मंचा द्वारे राज्य आणि केंद्र सरकारच्या सार्वजनिक आरोग्य सेवा यंत्रणा बळकट करणे अपेक्षित आहे. त्यानंतर नागरिक आणि आरोग्य, सामाजिक-आर्थिक आणि उपजीविकेसंदर्भातली आव्हाने या संदर्भात मदत करणाऱ्या संस्थाना उपयुक्त भू-स्थानाधारित माहिती हा मंच परवु शकेल.
SAHYOG हे मोबाईल अप्लिकेशन आणि  हे वेब पोर्टल कोविड-19 विषयी भौगोलिक डाटासेट गोळा करण्याचे काम करत आहे. कोविड संदर्भात केंद्र सरकारच्या उपाय योजनात भर घालण्यासाठी समुदाय संपर्काच्या माध्यमातून हे काम करण्यात येत आहे.
स्व मूल्यमापन,जन जागृती, यासंदर्भात केंद्र सरकारच्या आरोग्य सेतू या मोबाईल अप्लिकेशनला हे अप्लिकेशन पूरक आहे. ते मध्य प्रदेश, ओदिशा, पंजाब, जम्मू काश्मीर मधे एसएसडीआय, आपआपल्या राज्यात, राज्य आणि जिल्हा स्तरीय प्रशासनाला कोविड-19 शी लढा देण्यासाठी आरोग्यविषयक माहिती आणि आकडेवारी एकीकृत करण्यासाठी अनुषंगिक भू-स्थानाधारित डाटा सेवा पुरवत आहे.
हा एकीकृत मंच कोविड-19 संदर्भात देशाचे आरोग्य आपत्कालीन व्यवस्थापन बळकट करेल.मनुष्यबळ, आरोग्य, तंत्रज्ञान ,पायाभूत आणि नैसर्गिक संसाधने यांची सांगड घालण्यासाठी हा मंच उपयुक्त ठरणार आहे.
भू-स्थानिक डाटासह लोकसंख्याविषयक माहितीचे एकत्रीकरण हे निर्णय घेणाऱ्या ,प्रशासन आणि विकास यंत्रणासाठी आवश्यक असते.कोविड-19 च्या पार्श्वभूमीवर हा प्रयत्न आरोग्य सेतू सारख्या मंचाला विशेष डिजिटल सक्षमीकरण प्रदान करेल असे डीएसटी चे सचिव प्राध्यापकआशुतोष शर्मा यांनी सांगितले.
भू-स्थानाधारित माहिती एकीकृत करण्याचा डीएसटीचा हा प्रयत्न या महामारीमुळे निर्माण झालेल्या बहुस्तरीय आव्हानांचा मुकाबला करण्यासाठी तसेच जलद स्थानाधारित माहितीवर आधारित निर्णय घेण्यासाठी देशाला उपयुक्त ठरणार आहे.
 सर्व्हेयर जनरल कार्यालय,सर्व्हे ऑफ इंडिया,डेहराडून-248001. 0135-2746805.
pankaj.mishra.soi[at]gov[dot]in.विज्ञान आणि तंत्रज्ञान विभाग यांच्याशी संपर्क साधावा.)
G.Chippalkatti/N.Chitale/P.Malandkar
(Visitor Counter : 197
सांस्कृतिक मंत्रालय
वाराणसी येथे भारताच्या अध्यक्षतेखाली G20 सांस्कृतिक कार्यगटाच्या चौथ्या बैठकीत घोषणा पत्राच्या मसुद्यावरील चर्चा आजपासून सुरु
नवी दिल्ली, 24 ऑगस्ट 2023
वाराणसी येथे आज भारताच्या अध्यक्षतेखाली चौथ्या G20 सांस्कृतिक कार्यगटाच्या  बैठकीत घोषणा पत्राच्या मसुद्यावर चर्चा सुरू झाली. G20 सदस्य, आणि आंतरराष्ट्रीय संस्थांचे प्रतिनिधी यावेळी उपस्थित होते.
सांस्कृतिक मंत्रालयाचे सचिव आणि G20 सांस्कृतिक कार्यगटाचे अध्यक्ष गोविंद मोहन यांनी स्वागतपर भाषण केले.
G20 सीडब्ल्यूजीच्या अध्यक्षांनी, चंद्राच्या दक्षिण ध्रुवावर चांद्रयान-3 चे यशस्वी अवतरण  करून, भारतीय अंतराळ संशोधन संस्थेच्या  शास्त्रज्ञांनी केलेल्या असामान्य कामगिरीची प्रशंसा केली आणि अंतराळ संशोधन क्षेत्रात भारताचा वाढता प्रभाव अधोरेखित केला. भारताच्या यशस्वी चांद्र मोहिमे बद्दल G20 सदस्यांनी भारताचे अभिनंदन केले.
सांस्कृतिक कार्य गटाच्या पहिल्या दोन बैठकींमधून, सदस्यांमध्ये ऊर्जा निर्माण करण्यामध्ये सीडब्ल्यूजीला यश मिळाले असून, संकल्पनांवर आधारित जागतिक वेबिनारचा हा सकारात्मक परिणाम आहे. हम्पी येथे झालेली तिसरी सांस्कृतिक कार्यगटाची बैठक महत्वाची ठरली, ज्यामध्ये सीडब्ल्यूजीच्या कार्यपद्धतीचा आराखडा ठरला आणि सामूहिक कृती आणि कामकाजाचा मसुदा ठरवण्याची वचनबद्धता मजबूत केली.
उद्घाटन सत्रानंतर, सर्व प्रतिनिधी 26 ऑगस्ट 2023 रोजी होणाऱ्या सांस्कृतिक मंत्र्यांच्या बैठकीसाठी घोषणा पत्राच्या मसुद्यावरील चर्चेत सहभागी झाले आणि कामकाजाच्या सत्रांना सुरुवात झाली. भारत G20 नेत्यांच्या परिषदेत एकमताने सहमत होणारा ठराव स्वीकारण्याची आकांक्षा बाळगतो, जो संस्कृतीला धोरणनिर्मितीच्या केंद्रस्थानी स्थान देतो, तसेच व्यापार, पर्यटन आणि डिजिटल यासारख्या इतर प्रमुख धोरणात्मक क्षेत्रांमध्ये समन्वय साधतो.
दिवसभराच्या चर्चेनंतर, प्रतिनिधींनी वाराणसी येथील गंगा आणि वरुण या नद्यांच्या संगमाजवळील सारनाथला भेट दिली.
G20 सदस्य, निमंत्रित देश आणि आंतरराष्ट्रीय संस्थांच्या प्रतिनिधींबरोबर ही बैठक उद्या पुढे सुरू राहणार असून, यावेळी 26 ऑगस्ट 2023 रोजी होणाऱ्या सांस्कृतिक मंत्र्यांच्या बैठकीसाठी सांस्कृतिक मंत्र्यांच्या घोषणेच्या मसुद्यावर चर्चा होईल.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 48
केंद्रीय लोकसेवा आयोग
एनडीए आणि नौदल अकादमी लेखी परीक्षा- I & II चे निकाल जाहीर
नवी दिल्ली, 9 ऑक्टोबर 2020
केंद्रीय लोकसेवा आयोगाने राष्ट्रीय संरक्षण अकादमी आणि नौदल अकादमी  &  2020 लेखी परीक्षेचे निकाल जाहीर केले आहेत. सामायिक परीक्षा असल्यामुळे उमेदवार संरक्षण मंत्रालयांतर्गत असेल्या सेवा निवड मंडळाकडून  एनडीएच्या अंतर्गत लष्कर, नौदल आणि हवाईदल विभागाच्या अभ्यासक्रमाच्या मुलाखतीसाठी पात्र ठरले आहेत.
निकाल केंद्रीय लोकसेवा आयोगाच्या www.upsc.gov.in संकेतस्थळावर उपलब्ध आहेत.
सर्व उमेदवारांचे निकाल तात्पुरते आहे. उमेदवारांनी निकाल जाहीर झाल्यापासून भारतीय लष्कराच्या joinindianarmy.nic.in या संकेतस्थळावर दोन आठवड्याच्या नावनोंदणी करावी. त्यानंतर उमेदवारांना एसएसबी मुलाखतीची केंद्र आणि तारीख कळवण्यात येईल.
Click here for results I
Click here for results IIB.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
आरोग्य आणि कुटुंब कल्याण मंत्रालय
कोविड -19 ची सद्य स्थिती
नवी दिल्ली, 13 मे 2023
राष्ट्रव्यापी लसीकरण मोहिमेअंतर्गत आतापर्यंत एकूण 220.66 कोटी लस मात्रा  देण्यात आल्या आहेत.
गेल्या 24 तासात 1,636 लस मात्रा देण्यात आल्या.
भारतातील उपचाराधीन रुग्णांची संख्या 16,498 आहे.
उपचाराधीन रुग्णांचे प्रमाण 0.04 % आहे.
रुग्ण बरे होण्याचा दर सध्या 98.78% आहे.
गेल्या 24 तासात 2720 रुग्ण बरे झाले, त्यामुळे बरे झालेल्या एकूण रुग्णांची संख्येत वाढ होऊन ती 4,44,31,137 वर पोचली.
गेल्या 24 तासात 1223 नवीन रुग्णांची नोंद झाली.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 92.84 कोटी चाचण्या करण्यात आल्या. गेल्या 24 तासात 1,42,695 चाचण्या करण्यात आल्या.S.Thakur/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57
आरोग्य आणि कुटुंब कल्याण मंत्रालय
गोवर रोगाच्या प्रादुर्भावाचे मूल्यांकन आणि व्यवस्थापन करण्यासाठी केंद्र सरकारकडून उच्चस्तरीय पथक मुंबईत तैनात
नवी दिल्ली, 9 नोव्हेंबर 2022
केंद्रीय आरोग्य आणि कुटुंब कल्याण मंत्रालयाने मुंबईतील गोवरच्या वाढत्या रुग्णसंख्येचा आढावा घेण्यासाठी एक उच्चस्तरीय बहु-शाखीय पथक मुंबईत पाठवण्याचा निर्णय घेतला आहे. हे पथक राज्याच्या आरोग्य प्रशासनाला सार्वजनिक आरोग्य उपाययोजना आखण्यात तसेच आवश्यक नियंत्रण आणि प्रतिबंधात्मक उपाय कार्यान्वित करण्यात मदत करेल.
मुंबईला जाणाऱ्या 3 सदस्यीय केंद्रीय पथकामध्ये राष्ट्रीय रोग नियंत्रण केंद्र , नवी दिल्ली, लेडी हार्डिंग वैद्यकीय महाविद्यालय, नवी दिल्ली आणि प्रादेशिक आरोग्य आणि कुटुंब कल्याण कार्यालय, पुणे, महाराष्ट्र मधील तज्ञांचा समावेश आहे. या पथकाचे नेतृत्व एकात्मिक रोग देखरेख कार्यक्रमाचे उपसंचालक डॉ. अनुभव श्रीवास्तव करत आहेत.
मुंबईत गोवरच्या वाढत्या रुग्णसंख्येचे व्यवस्थापन करण्यासाठी सार्वजनिक आरोग्य उपाययोजना, व्यवस्थापन मार्गदर्शक तत्त्वे आणि प्रोटोकॉल संदर्भात राज्याच्या आरोग्य विभागांना मदत करण्यासाठी आणि प्रादुर्भावाचा आढावा घेण्यासाठी हे पथक प्रत्यक्ष भेट देखील देईल.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132
कृषी मंत्रालय
कृषी राज्यमंत्री, शोभा करंदलाजे यांनी केले ब्रिक्स कृषिमंत्र्यांच्या 12 व्या बैठकीत भारताचे प्रतिनिधित्व
नवी दिल्ली, 9 जून 2022
ब्रिक्स कृषिमंत्र्यांची12 वी बैठक काल संध्याकाळी आभासी मंचावर आयोजित करण्यात आली. या बैठकीला चीन, दक्षिण आफ्रिका, ब्राझील, रशिया आणि भारताचे कृषिमंत्री उपस्थित होते.
केंद्रीय कृषी आणि शेतकरी कल्याण राज्यमंत्री शोभा करंदलाजे यांनी या बैठकीत भारताचे प्रतिनिधित्व केले. भारत सरकारने कृषी क्षेत्रात आणि शेतकऱ्यांच्या कल्याणासाठी टाकलेली विविध पावले आणि हाती घेतलेल्या पीएम किसान, पंतप्रधान पीक विमा योजना, मृदा आरोग्य पत्रिका , नैसर्गिक शेती, एफपीओची निर्मिती आणि प्रोत्साहन इ. उपक्रमांवर कृषिराज्यमंत्र्यांनी प्रकाश टाकला.
नैसर्गिक साधनसंपत्तीचा शाश्वत वापर करून शेतीचे उत्पादन व उत्पादकता वाढवण्याच्या त्यायोगे भूकमुक्तीच्या शाश्वत विकासाची उद्दिष्ट्यांची पूर्तता करण्याच्या भारताच्या संकल्पावर शोभा करंदलाजे यांनी भर दिला.
पोषक अन्नधान्ये आणि पिकांच्या जैवसुदृढीकृत जातीच्या विकासावर लक्ष केंद्रित करण्याच्या राष्ट्रीय अन्न आणि पोषण विषयक मोहिमेबद्दल त्यांनी सांगितले. यावेळी त्यांनी विशेषत्वाने अन्न आणि पोषण सुरक्षिततेमध्ये आणि हवामानाशी जुळवून घेण्यासंदर्भात बाजरीसारख्या तृणधान्यांचे महत्त्व अधोरेखित केले. ब्रिक्स राष्ट्रांनी 2023 हे आंतरराष्ट्रीय बाजरी वर्ष म्हणून साजरे करावे यासाठी साथ देण्याचे आवाहन त्यांनी केले.
ब्रिक्स कृषी मंत्र्यांनी “समन्वित कृषी आणि ग्रामीण विकासासाठी ब्रिक्स राष्ट्रांमध्ये सहकार्य मजबूत करणे” या संकल्पनेसह बाराव्या बैठकीचे संयुक्त घोषणापत्र स्वीकारले आणि ब्रिक्स सदस्य देशांमधील अन्न सुरक्षा सहकार्यावरील ब्रिक्स भूमिकेविषयी सहमती दर्शवली.S.Kakade/S.Auti/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
कंपनी व्यवहार मंत्रालय
नीरव मोदी प्रकरणात अमेरिकेतून 3.25 दशलक्ष डॉलर्सची वसुली करण्यात एमसीएला पहिले यश
नवी दिल्ली, 25 ऑगस्ट 2020
पंजाब नॅशनल बँक लि.  ने कंपनी व्यवहार मंत्रालयाला  माहिती दिली आहे कि त्यांना वसुलीच्या पहिल्या टप्प्यांतर्गत 3.25 दशलक्ष डॉलर्स  प्राप्त झाले आहेत. यूएस चॅप्टर 11 ट्रस्टीने कर्जदारांच्या मालमत्तेचा ताबा घेतल्यानंतर, पीएनबीसह असुरक्षित कर्जदात्यांना वितरणासाठी 11.04 दशलक्ष डॉलर्सची  रक्कम उपलब्ध आहे. त्यानंतरची वसुली इतर खर्चाच्या अधीन आहे आणि इतर दावेदारांच्या दाव्यांचा निपटारा झाल्यावर होऊ शकेल.
परदेशात कॉर्पोरेट फसवणूकीविरूद्धच्या लढाईत कंपनी व्यवहार मंत्रालयाने 3.25 दशलक्ष डॉलर्सची पहिली परतफेड मिळवणे ही एक अभूतपूर्व कामगिरी आहे.
पंजाब नॅशनल बँक लिमिटेडने 2018 मध्ये केंद्र सरकारच्या कंपनी व्यवहार मंत्रालयाला माहिती दिली की नीरव मोदी यांनी मदत केलेल्या तीन कंपन्या मे. फायरस्टार डायमंड, आयएनसी ., मे. ए. जाफी, आयएनसी आणि मे. फॅन्टॅसी आयएनसी . यांनी अमेरिकेच्या न्यूयॉर्कमधील दक्षिण जिल्ह्यात चॅप्टर 11 दिवाळखोरी संरक्षणासाठी अर्ज केला होता. पीएनबीने कर्जदारांच्या मालमत्तेवरील दाव्यासाठी मदत करण्यासाठी अमेरिकेच्या न्यूयॉर्कमधील दिवाळखोरीच्या कारवाईला पाठिंबा देण्यासाठी आणि त्यात सहभागी होण्यासाठी कंपनी व्यवहार मंत्रालयाला विनंती केली होती.
त्यानंतर 24 ऑगस्ट 2018 रोजी न्यूयॉर्क दिवाळखोरी न्यायालयाने नियुक्त केलेल्या तपासनीसाने आपला अहवाल सादर केला. अहवालात फसवणूकीची कार्यपद्धती आणि अमेरिकेतील कर्मचा-यांचा या फसवणूकीत सहभाग याचे स्पष्टीकरण दिले आहे.
B.Gokhale /S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
आरोग्य आणि कुटुंब कल्याण मंत्रालय
कोविड - 19 ची सद्यस्थिती
देशव्यापी कोविड प्रतिबंधक लसीकरण मोहीमेअंतर्गत आतापर्यंत सुमारे 217.56 कोटी  लसीच्या मात्रा देण्यात आल्या आहेत.
गेल्या 24 तासात 15,63,151 लस मात्रा देण्यात आल्या.
भारतातील उपचाराधीन रुग्णसंख्या सध्या 43,994 इतकी आहे.
उपचाराधीन रुग्णांचे प्रमाण सध्या 0.10% इतके आहे.
रुग्ण बरे होण्याचे प्रमाण सध्या 98.72% इतके आहे.
गेल्या 24 तासात 5,196 कोरोना रुग्ण बरे झाले, त्यामुळे आतापर्यंत कोरोना मुक्त झालेल्या रुग्णांची एकूण संख्या 4,39,95,610 वर पोचली आहे.
देशात गेल्या 24 तासात 4,777 नवे रुग्ण आढळले.
सध्याचा दैनंदिन पॉझिटिव्हिटी दर 1.58%.
सध्याचा साप्ताहिक पॉझिटिव्हिटी दर 1.63%
भारतात आतापर्यंत एकूण 89.36 कोटी चाचण्या करण्यात आल्या आहेत, गेल्या 24 तासात 3,02,283 चाचण्या करण्यात आल्या.